पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते प्रभाव को लेकर जिले में 10 दिनों के लिए लॉकडाउन बढ़ाया गया है। इस बार प्रशासन ने सख्ती और बढ़ा दी है। इस दौरान बेवजह घूमने वाले व नियमों को उल्लंघन करने वालों से 69 हजार 500 रूपए का जुर्माना वसूला गया है। भानुप्रतापपुर नगर में प्रशासन द्वारा लॉकडाउन के दूसरे चरण के पहले दिन ही कड़ाई की गई।
एसडीएम उत्तम सिंह पंचारी के नेतृत्व में राजस्व अमला भानुप्रतापपुर में निकला। इस दौरान छह किराना दुकानों पर लॉकडाउन के नियमों का उल्लंघन करते हुए पाए जाने पर 55 हजार का जुर्माना वसूला गया। नियमों को उल्लंघन कर आधा शटर खोल सामने बचने पर चौधरी इंटरप्राइजेज 25000, राजस्थान किराना 5000, वैभव प्रोविजन 5000, आदि किराना 5000, जगदम्बा प्रोविजन 5000 व पतंजलि सेवा 5000 रुपए जुर्माना वसूला गया। ये दवाइयों के अलावा किराना सामग्री भी बेचते पाए गए। वहीं ठेला पर दुकान लगाकर सब्जियों फल बेच रहे लोगों से भी जुर्माना वसूला गया
29 लोगों से वसूला गया 14 हजार 500 रुपए
पालिका और नगर पंचायत क्षेत्रों में कोरोना गाइडलाइन का पालन नहीं करने वाले 29 लोगों से 14 हजार 500 रुपए की चालान वसूला गया। कांकेर में पांच लोगों से 2 हजार 500 रुपए, चारामा में पांच लोगों से 2 हजार 500, पखांजूर में पांच लोगों से 2 हजार 500, भानुप्रतापपुर में लॉकडाउन अवधि में बेवजह घूमने वाले पर 12 लोगों से 6 हजार व नगर पंचायत अंतागढ़ में 2 लोगों से 1 हजार का अर्थदंड वसूला गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn